
            ПЪРВО ОСНОВНО УЧИЛИЩЕ „Н. Й. ВАПЦАРОВ” – БЕРКОВИЦА
гр. Берковица, общ. Берковица, обл. Монтана, ул. „Ст. Стамболов” № 1,
e-mail – n.vaptsarov@1ou-berk.com
УТВЪРЖДАВАМ

ДИРЕКТОР: /п/ - чл.59 ЗЗЛД

                      Емилия Богданова

ПОЛИТИКА ЗА ПОВЕРИТЕЛНОСТ: ПЕРСОНАЛ
І ОУ „Никола Й. Вапцаров“ – гр.Берковица като администратор на лични данни, съгласно Регламент (ЕС) 2016/679 на Европейския парламент и Закона за защита на личните данни в Република България е отговорен за личните данни, които събира и обработва. Една от нашите отговорности е да Ви запознаем с това как събираме и обработваме Вашите лични данни и да гарантираме, че личните данни на педагогическия и друг персонал се обработват законосъобразно, добросъвестно и по прозрачен начин.
С тази политика Ви информираме какви лични данни за Вас събираме, как и за какви цели ги обработваме, как ги съхраняваме и с кого ги споделяме.
Какви лични данни събираме и с какви цели ги обработваме:
І ОУ „Никола Й. Вапцаров“ – гр.Берковица събира лични данни за своя бъдещ, настоящ и бивш персонал, които са определени като субекти на данни съгласно Общия регламент за защита на данните. Политика на  І ОУ „Никола Й. Вапцаров“ – гр.Берковица като администратор на лични данни е да събира лични данни, ограничени до необходимото. Това са лични данни, за които имаме законово задължение да събираме, и такива, от които се нуждаем, за да защитим Вашите интереси. Личните данни, които училището има законово задължение да събира, са подробно описани в Наредба №8от 11.08.2016 г. за информацията и документите от системата на предучилищното и училищното образование, Кодекса на труда, Кодекса за социално осигуряване и други нормативни документи. 

Тези данни Вие предоставяте на училището чрез документите за кандидатстване и при сключване на трудовите и гражданските договори. В процеса на работа те се допълват и актуализират. 
І ОУ „Никола Й. Вапцаров“ – гр.Берковица е длъжно да води лично трудово досие на всеки член от персонала. Трудовото досие съдържа събраните от Вас лични данни. То се създава при постъпването Ви на работа и в него се съхраняват документите, които формират Вашето трудово досие и право да получавате копия от съхраняваните документи. 
Информацията, която се съдържа във Вашето трудово досие, е конфиденциална и не може да бъде разгласявана без Ваше писмено съгласие. Училището съхранява посочените от Вас банкови сметки за превеждане на работна заплата и други възнаграждения.

І ОУ „Никола Й. Вапцаров“ – гр.Берковица съхранява Вашите лични данни на хартиени и технически носители и прилага нужните технически и организационни мерки, за да гарантира подходящо ниво на сигурност, включително защита срещу неправомерен достъп, случайна загуба, унищожаване или повреждане.

І ОУ „Никола Й. Вапцаров“ – гр.Берковица обработва данните Ви само за целите, за които са събрани, и не ги използва за други цели. Тези цели са изцяло свързани с трудовите Ви отношения с училището - кандидатстване за работа и сключване на трудови договори, изплащане на работната заплата и предоставяне на услуги от І ОУ „Никола Й. Вапцаров“ – гр.Берковица. По-конкретно тези цели са:

Сключване на трудови и граждански договори:

При кандидатстване, подбор и постъпване на работа училището има законово задължение да събира от Вас и да обработва определени документи, съдържащи лични данни. Задължителните реквизити на сключените от Вас трудови договори също съдържат Ваши лични данни. Политика на училището е да не събира документи и лични данни, които не са задължителни.


Финансови отношения:

Имаме законово задължение да обработваме Вашите лични данни при изплащане на работната заплата и други възнаграждения, по командировъчни заповеди и други.


Подаване на информация до институции:

Информацията се подава в изпълнение на законови задължения І ОУ „Никола Й. Вапцаров“ – гр.Берковица има законово задължение да спазва определени административни процедури и да издава определени документи на служителите, свързани с техните трудово-правни отношения с училището. Длъжни сме да подаваме заявления и декларации към НАП и НОИ, да издаваме служебни бележки за доходи, удостоверения при пенсиониране и други. Тези заявления и документи съдържат като задължителни реквизити Ваши лични данни.


Достъп до информационни ресурси на училището 

Това са платформата за електронни услуги, информационни продукти и услуги по образователни програми на доставчици като Microsoft. Предоставяме също и достъп до безжичната мрежа на училището. Използването на такива ресурси е свързано с регистрация чрез Ваши данни, която е доброволна и става с изричното Ви съгласие. 


Обработване на заявления:


Вашите права по Кодекса на труда и други закони – да ползвате платен и неплатен отпуск, парични обезщетения при болест или отглеждане на дете, отстъпки за обучение на Вас или членове на Вашите домакинства.


Осигуряване на ефективна комуникация:

І ОУ „Никола Й. Вапцаров“ – гр.Берковица предоставя служебен телефон и служебна електронна поща на служителите. Те са необходими за комуникация с Вас при изпълнение на служебните Ви задължения, за бързото Ви информиране относно решенията на органите за управление на училището по Ваши заявления, за получаване на информация, свързана с възможности за професионално развитие и работа по проекти и други.

Сигурност и безопасност:

І ОУ „Никола Й. Вапцаров“ – гр.Берковица има ангажимент да осигурява сигурността и безопасността на територията на училището. Това включва заснемането на изображения чрез системата за видео наблюдение. Имаме законово задължение и ако се наложи, ще бъдем длъжни да споделим тази информация с правоохранителните органи.


В някои случаи училището може да събира и обработва чувствителни лични данни. Единственото основание за събиране и обработване на чувствителни лични данни от І ОУ „Никола Й. Вапцаров“ – гр.Берковица е законово задължение. Например за установяване годността Ви за работа в определени случаи сме длъжни да изискваме медицинско удостоверение и свидетелство за съдимост. Такива лични данни сме задължени да събираме и да обработваме за изплащане на парични обезщетения при болест, трудоустрояване и майчинство. училището не събира чувствителни лични данни извън тези, за които имаме законово задължение. І ОУ „Никола Й. Вапцаров“ – гр.Берковица обработва само данните, от които се нуждае, за да постигне всяка една от тези цели.


Колко дълго съхраняваме личните Ви данни:

І ОУ „Никола Й. Вапцаров“ – гр.Берковица съхранява Вашите лични данни за различни периоди от време. Сроковете за съхранение на архиви с лични данни са определени със закон или вътрешни правилници. След изтичане на тези срокове Вашите лични данни се унищожават по определен ред.


Законовите срокове на съхранение на някои от Вашите данни са много дълги. Длъжни сме да съхраняваме Вашето лично трудово досие 50 г. За такъв срок сме длъжни да съхраняваме и Вашите лични данни, съдържащи се във ведомостите за заплати.


Дългите срокове на съхранение на някои от Вашите лични данни не означава, че ние активно си служим с данните в тези срокове. Съхраняваме ги при строги правила и ограничен достъп и ги използваме само, когато това е необходимо. Активно оперираме с Вашите лични данни само толкова дълго, колкото е необходимо за постигане на посочените цели за обработването им.


Как използваме Вашите данни:

Училището обработва лични данни в съответствие със Закона за защита на личните данни, Регламент ЕС 2016/679 и собствената си Политика за защита на личните данни. Достъп до личните Ви данни имат само упълномощени служебни лица в изпълнение на своите основни задължения. Всяко служебно лице, което има достъп до лични данни, носи отговорността, че обработва тези данни само за целите, за които е упълномощено, и е длъжно да си служи с данните като поверителни.


При кандидатстване за работа личните данни на кандидатите са достъпни само за Директора и се използват само за целите на подбора. 


Личното Ви трудово досие е достъпно само за Директора, заместник директорите и счетоводството. Вие имате право на достъп до документите в него и право да получавате копия от тях.


Личните Ви данни, които имат отношение към изплащането на работната заплата и другите възнаграждения, са достъпни за съответния служител – счетоводител и те се обработват само за тези цели.


При сключване на трудов договор преподавателите и служителите получават служебен телефонен номер и имейл адрес, при желание. Името на служителя, неговата длъжност, имейл адрес и телефонен номер се отразяват във вътрешния указател и менюто Контакти на интернет страницата на І ОУ „Никола Й. Вапцаров“ – гр.Берковица.

Количеството лична информация за Вас, която се споделя от І ОУ „Никола Й. Вапцаров“ – гр.Берковица е не повече от това, което е необходимо за постигане на целта, заради която се обработва.


Как споделяме Вашите данни с трети страни


І ОУ „Никола Й. Вапцаров“ – гр.Берковица има законово задължение да предоставя лични данни на трети страни, извън училището. І ОУ „Никола Й. Вапцаров“ – гр.Берковица е длъжно да предостави Вашите лични данни на:

· Министерство на образованието и науката
Наше задължение е да предоставим на МОН освен цялата информация, съдържаща се в договорите и данни за преподавателската дейност.

· Националната агенция по приходите
Наше законово задължение, съгласно Кодекса на труда, е да предоставим на НАП информацията, съдържаща се в трудовия Ви договор в 3-дневен срок от неговото сключване или изменение и да ги уведомим н 7-дневен срок след прекратяването му. Кодексът за социално осигуряване ни задължава ежемесечно да предоставяме информация за Вас на НАП, съдържаща трите Ви имена, ЕГН, изплатените възнаграждения, осигурителни и здравни вноски и данъци.

· Националния осигурителен институт
Наредбата за паричните обезщетения и помощи от ДОО ни задължава да предоставим Ваши лични данни на НОИ при изплащане на парични обезщетения при болест, трудоустрояване и майчинство.

Някои данни за Вас, съхранявани в нашите системи, понякога могат да се споделят с трети лица и на други основания. 

Може да се наложи Вашите данни да бъдат споделяни с партниращи училища или финансиращи организации, ако участвате в програми за професионален обмен или работите по международни проекти. При възникване на такъв или подобен случай ще бъдете отделно информирани, а Вашите права – гарантирани чрез договор или по друг приложим за конкретния случай начин.

За изплащане на възнаграждения, при кандидатстване за кредит или за пенсионно осигуряване, по Ваше искане, можем да споделим лична информация за Вас с банки и пенсионни дружества.

І ОУ „Никола Й. Вапцаров“ – гр.Берковица може да разкрива данни на одитори и ревизиращи органи, които извършват проверки. При определени обстоятелства може да предаде данни за длъжници на училището за събиране на вземанията.

Възможно е да Ви заснемем на снимка, като участващи в учебния процес, училищно научно творчество или при публично мероприятие и церемонии на училището. Тези снимки могат да станат достъпни чрез интернет сайта или страниците на І ОУ „Никола Й. Вапцаров“ – гр.Берковица в социалните мрежи.

І ОУ „Никола Й. Вапцаров“ – гр.Берковица може да споделя лични данни извън училището и при някои извънредни обстоятелства: например ако данните са необходими за защита на Вашите жизнени интереси или жизненоважни интереси на друго лице; когато не е възможно или уместно да се получи Вашето съгласие; може да предостави данни на органите на реда или на други разследващи органи за предотвратяване или разкриване на престъпления или ако се изискват такива от правораздавателни органи.
Име и адрес на администратора на лични данни:

Име: І ОУ „Никола Й. Вапцаров“ – гр.Берковица
Адрес: гр. Берковица, ул.Стефан Стамболов №1
Тел.: 0886853290
E-mail: n.vaptsarov@1ou-berk.com
Длъжностно лице по защита на личните данни:

За въпроси или допълнителна информация

Име: Богдана Иванова

Тел.: 0889474562

E-mail: ivanova_bogdana@abv.bg

Надзорен орган:
Надзорен орган по прилагането на Общия Регламент за защита на данните 2016/679 – GDPR е Комисия за защита на личните данни (КЗЛД)

Адрес: гр.София 1592, бул. „Проф.Цветан Лазаров“ №2

E-mail: kzld@cpdp.bg
Интернет страница: www.cpdp.bg
